Prediktív képfeldolgozás - AutSoft
Döntéstámogató megoldás
Iparág specifikus problémák
Az elmúlt években egy újabb ipari forradalom vette kezdetét Ipar 4.0 néven, melynek az elsődleges célja a minél magasabb szintű automatizáció bevezetése a gyártósori környezetekben, alkalmazva a modern adatbányászati technikákat. Az előállított, nagy mennyiségű adat elemzésének segítségével számos felmerülő problémára lehet automatizált, vagy döntéstámogató megoldást nyújtani.
Számos gyárban végeznek manuálisan olyan feladatokat, amelyeket a megfelelő eszközökkel automatizálni lehetne. Ez a magasabb fokú automatizáció magával vonja az emberi erőforrás igényének csökkenését, minél több úgynevezett. machine to machine interfész kialakításával minimalizálható a szükséges emberi beavatkozás mértéke, így a hiba alehetőség is. A különféle megoldások alkalmazásával optimalizálható a gyártási folyamat, csökkenthetők a költségek és növelhető a gyártás hatékonysága.
Cégünk költséghatékony megoldásokat kínál a gyártósori környezetekben felmerülő különféle problémák automatizált megoldására. Egyfelől képfeldolgozó algoritmusok segítségével a gyártás különböző pontjain elhelyezett ipari kamerák által készült képek és videók alapján lehetőség nyílik bizonyos feladatok automatikus elvégzésére, mint pl. a gyártott elemek számlálása és típusának detektálása. Emellett a minőségbiztosítás területén belül a valós idejű selejtdetektálás problémájára is megoldást kínálunk, ezzel kiváltva az erre szükséges emberi munkaerőt. A képek és videók elemzése során különféle képfeldolgozási technikákat és deep learning algoritmusokat alkalmazva ugorjuk meg az aktuális feladat által támasztott kihívásokat.
A prediktív modellezés során adatbányászati módszereket alkalmazva teszünk előrejelzéseket, felhasználva a gyártósori környezetben termelt nagymennyiségű adatot. A különböző rendszerekből érkező adatok feldolgozásával és elemzésével számos döntéstámogató megoldást nyújtunk. Prediktív karbantartás során például a vizsgált komponens meghibásodására teszünk predikciót, ezáltal csökkentve a váratlan leállások valószínűségét és optimalizálva a karbantartások ütemezését. A prediktív modellek felépítése során különféle statisztikai és gépi tanulási módszereket alkalmazunk a megfelelő pontosságú előrejelzések megtételéhez.
Ezek a szolgáltatások jól integrálhatók például, – az elsősorban gyártó KKV-knak szánt -, Ipar 4 Zero Point nevű termékünkbe, ezzel kiegészítve annak funkcionalitását. Költséghatékonyt megoldást kínálva a magasabb fokú digitalizáció és automatizáció eléréséhez.